HALLGATÓI JUTTATÁSOK

**558. §**

ad 93. §

(1) A 93. § (1) bekezdés alapján a Karra jutó keretet tanulmányi ösztöndíj kifizetésére kell fordítani.

(2) A 93. § (2) bekezdés alapján a Karra jutó keretet a 93. § (4) bekezdésben felsorolt kifizetési jogcímek között az alábbi arányban kell felosztani:

a) tudományos ösztöndíj: 20%;

b) tanulmányi versenyeken és konferenciákon való részvétel támogatása: 20%;

c) közéleti ösztöndíj: 25%;

d) sportösztöndíj: 10%;

e) kulturális ösztöndíj: 7%;

f) szakmai ösztöndíj: 18%.

(3) A 93. § (7) bekezdés szerint a Karra jutó keret kifizetési jogcímek közötti felosztásáról a KÖB dönt.

(4) Maradvány esetén a keretekről fel nem használt összeget ugyanazon vagy más kerethez tartozó kifizetési jogcímek között szabadon lehet felhasználni. A felhasználásról a KÖB dönt.

ELTE TTK KARI ÖSZTÖNDÍJ BIZOTTSÁG TAGJAI

**559. §**

ad 99. §

(1).Kari Ösztöndíjbizottság hattagú. Tagjai három közalkalmazott, egyikük a Tanulmányi Hivatal vezetője, két hallgató, akiket a Hallgatói Önkormányzat, és egy doktorandusz, akit a DÖK delegál. Elnökét, a tagjai közül a kancellár, a dékán és a kari HÖK elnöke közösen választja.

TANULMÁNYI ÖSZTÖNDÍJ

**560. §**

ad 100. §

(1) A Karon a HKR 96. § (2) bekezdése szerinti hallgatók kaphatnak tanulmányi ösztöndíjat. Tanulmányi ösztöndíjat a hallgató csak a jogszabályban meghatározott képzési és kimeneti követelményekben megállapított képzési idő alatt kaphat.

(2) Más felsőoktatási intézményből történő vagy az Egyetem más kara által gondozott szakról történő átvétel estén az átvett hallgató az első juttatási félévben tanulmányi ösztöndíjban nem részesülhet.

(3) A Karon belül történő átvétel után az első juttatási félévben is jogosult tanulmányi ösztöndíjra az átvett hallgató.

(4) A tanulmányi ösztöndíjat az Elektronikus Tanulmányi Rendszerbe bevitt adatok alapján a TH számítja ki a jelen paragrafus (11)-(14) bekezdések szerint.

(5) Tavaszi félév esetén az ösztöndíjak megállapítására legkésőbb március 5-én, őszi félév esetén legkésőbb október 5-én kerül sor, az addig az Elektronikus Tanulmányi Rendszerbe bevitt adatok alapján.

(6) Összes teljesített kredit: az adott félévet megelőző utolsó lezárt félévben (továbbiakban utolsó félév) az ösztöndíjra jogosult hallgatók által teljesített kreditek száma.

(7) Egy kreditre járó összeg: a rendelkezésre álló ösztöndíjkeret és az összes teljesített kredit számának hányadosa.

(8) Egy tanegységre jutó összeg: az utolsó félévben egy adott tanegységet teljesítő, a Természettudományi Karon regisztrált ösztöndíjra jogosult hallgatók számának, a tanegység kreditértékének és az egy kreditre járó összegnek szorzata.

(9) Az alapösztöndíj mértéke: 30 mínusz a mintatanterv szerint felvehető kreditek száma szorozva az adott félévben 1 kreditre jutó összeg.

(10) Az ösztöndíjat minden, az ösztöndíjra jogosult hallgatók által felvett és teljesített tanegységhez külön-külön számítjuk ki. Az egy tanegységre jutó ösztöndíj számításához az alábbi ábrát használjuk:

2/n

T1

T2

T3

T4

a

d

c

b

n=a+b+c+d

a+b+c

a

a+b

Az ábra jelölései:

n: a tárgyat teljesítők száma

a: a tárgyat jeles érdemjeggyel elvégzők száma

b: a tárgyat jó érdemjeggyel elvégzők száma

c: a tárgyat közepes érdemjeggyel elvégzők száma

d: a tárgyat elégséges érdemjeggyel elvégzők száma

P: Az egy tanegységre jutó összeg

A kiszámított arányok:









Az erre a tanegységre jutó ösztöndíjrész:









(11) Minden hallgatónak minden elvégzett tanegységére a fenti algoritmus alapján adódik egy ösztöndíjrészlet. Ezeket a részeket összeadva megkapjuk a hallgató az adott félévre járó tanulmányi ösztöndíját. Ezt öttel osztva adódik a hallgató egy hónapra jutó ösztöndíja.

(12) Amennyiben a kiszámított ösztöndíj havi összege nem ér el egy, félévenként a Kar Ösztöndíjbizottsága által meghatározott értéket, a hallgató ösztöndíjat nem kap.

(13) Az így fennmaradó pénzösszeget a többi hallgató között, a már meglévő ösztöndíjak arányában elosztjuk, és az így keletkezett összegeket fizetjük ki.

TUDOMÁNYOS ÖSZTÖNDÍJ

**561. §**

ad 101. §

(1) A rendszeres tudományos ösztöndíjra félévenként lehet pályázni.

(2) A rendszeres tudományos ösztöndíjra kiemelkedő, tantervi kötelezettségen túlmutató tanulmányi és tudományos eredmény és a TDK munkájában való részvétel alapján, a félév szorgalmi időszakának harmadik hetének végéig lehet pályázni.

(5) Az egyszeri MA/MSc ösztöndíj az első éves mesterszakos hallgatók támogatására irányul az első aktív félévükben.

(3) A pályázatokat csak az erre a célra kialakított pályázati űrlapon lehet benyújtani. Az űrlapot a félév első hetétől elérhetővé kell tenni. A pályázás módját és  helyét a Hallgatói Önkormányzat honlapján kell feltüntetni.

(4) A pályázatokról és a megítélt támogatás mértékéről a kari Ösztöndíjbizottság dönt, rendszeres pályázat esetén a pályázati kiírás mellékletét képező pontrendszer figyelembevételével. A pályázati pontrendszert a kérvények beadása előtt megismerhetővé kell tenni.

(5) Az egyszeri MA/MSc ösztöndíj az első éves mesterszakos hallgatók támogatására irányul az első aktív félévükben.

(6) A pályázatokat csak az erre a célra kialakított pályázati űrlapon lehet benyújtani. Az űrlapot a félév negyedik hetétől elérhetővé kell tenni. A pályázás módját és  helyét a Hallgatói Önkormányzat honlapján kell feltüntetni.

(7) A pályázatokról és a megítélt támogatás mértékéről a kari Ösztöndíjbizottság dönt, rendszeres pályázat esetén a pályázati kiírás mellékletét képező pontrendszer figyelembevételével. A pályázati pontrendszert a kérvények beadása előtt megismerhetővé kell tenni.

TANULMÁNYI VERSENYEKEN ÉS KONFERENCIÁKON VALÓ RÉSZVÉTEL TÁMOGATÁSA

**562. §**

ad 102. §

(1) A tanulmányi versenyeken és konferenciákon való részvétel támogatására a pályázás folyamatos.

(2) A tanulmányi versenyeken és konferenciákon való részvétel támogatása útiköltség, szállásdíj és regisztrációs díj támogatására pályázható.

(3) A pályázatokat csak az erre a célra kialakított pályázati űrlapon lehet benyújtani. Az űrlapot a félév első hetétől elérhetővé kell tenni. A pályázás módját és  helyét a Hallgatói Önkormányzat honlapján kell feltüntetni.

(4) A pályázatokról és a megítélt támogatás mértékéről a kari Ösztöndíjbizottság

dönt.

KÖZÉLETI ÖSZTÖNDÍJ

**563. §**

ad 103. §

(1) A kari hallgatói önkormányzat tisztségviselőinek közéleti ösztöndíjának mértékét a kari hallgatói önkormányzat saját alapszabályában szabályozza.

(2) A rendszeres közéleti ösztöndíjra félévenként lehet pályázni, a félév szorgalmi időszakának harmadik hetének végéig, egyszeri közéleti ösztöndíjra a pályázás folyamatos.

(3) A Karon rendszeres közéleti ösztöndíjra pályázhatnak azok a hallgatók, akik a félév folyamán kiemelkedő munkát végeznek a kari hallgatói élet megszervezése, segítése érdekében.

(4) A Karon egyszeri közéleti ösztöndíjra pályázhatnak azok a hallgatók, akik a pályázat benyújtása előtt legfeljebb fél évvel közéleti tevékenységet végeztek.

**(**5) A pályázatokat csak az erre a célra kialakított pályázati űrlapon lehet benyújtani. Az űrlapot a félév első hetétől elérhetővé kell tenni. A pályázás módját és  helyét a Hallgatói Önkormányzat honlapján kell feltüntetni

(6) A pályázatokról és a megítélt támogatás mértékéről a kari Ösztöndíjbizottság dönt.

SPORTÖSZTÖNDÍJ

**564. §**

ad 104. §

(1) A rendszeres kari sportösztöndíjra félévenként, a félévek szorgalmi időszakának, harmadik hetének végéig lehet pályázni, illetve az egyszeri sport ösztöndíjra a pályázás folyamatos.

(2) A pályázatokat csak az erre a célra kialakított pályázati űrlapokon lehet benyújtani. A pályázás módját és helyét, a pályázati kiírásokat – rendszeres sportösztöndíj pályázat esetén a pályázati kiírás mellékletét képező pontrendszert – a félév első hetétől elérhetővé kell tenni a Hallgatói Önkormányzat honlapján.

(3) A karon rendszeres sport- és kulturális ösztöndíjra pályázhatnak azok a hallgatók, akik rendszeres sporttevékenységet végeznek olimpiai, magyar szakszövetséggel vagy bejegyzett egyesülettel rendelkező sportágban, és versenyeredményeket is elérnek.

(4) Egyszeri sport ösztöndíjra pályázhatnak azok a hallgatók, akik sport rendezvényen vesznek részt, amelynek utazási és részvételi költségeit vissza szeretné igényelni.

(5) A pályázatokról és a megítélt támogatás mértékéről a kari Ösztöndíjbizottság dönt, rendszeres sportösztöndíj pályázat esetén a pályázati kiírás mellékletét képező pontrendszer figyelembevételével.

KULTURÁLIS ÖSZTÖNDÍJ

**565. §**

ad 105. §

(1) Az egyszeri kulturális ösztöndíjra a pályázás folyamatos.

(2) A pályázatokat csak az erre a célra kialakított pályázati űrlapokon lehet benyújtani. Az űrlapokat, a pályázati kiírásokat a félév első hetétől elérhetővé kell tenni a Hallgatói Önkormányzat honlapján.

(3) A pályázatokról és a megítélt támogatás mértékéről a kari Ösztöndíjbizottság dönt.

(4) Egyszeri kulturális ösztöndíjra pályázhatnak azok a hallgatók, akik kulturális rendezvényen vesznek részt, amelynek utazási és részvételi költségeit vissza szeretné igényelni, vagy akik a kar hallgatóihoz kapcsolódó kulturális rendezvényt szerveznek.

(5) A pályázatokról és a megítélt támogatás mértékéről a kari Ösztöndíjbizottság dönt.

SZAKMAI ÖSZTÖNDÍJ

**566. §**

ad 106. §

(1) A szakmai ösztöndíjat a kari Ösztöndíjbizottság által kiírt egyszeri vagy

rendszeres ösztöndíjpályázat alapján lehet elnyerni.

(2) A pályázatokat csak az erre a célra kialakított pályázati űrlapon lehet benyújtani. Az űrlapot a pályázati időszakot megelőzően elérhetővé kell tenni. A pályázás módját és  helyét a Hallgatói Önkormányzat honlapján kell feltüntetni.

(3) Szakmai ösztöndíj a hallgatók egy csoportját tanulmányaikban rendszeresen

segítő (korrepetáló), a Kar valamely tanszékén oktatási vagy kutatási feladatokat ellátó, illetve tantervi követelményeken túlmutató, kiemelkedő szakmai tevékenységet végző hallgató számára adható.

(4) A szakmai ösztöndíj keretéből téríthető meg a hallgatónak az egyetemi tanulmányai közben letett első, legalább középfokú (B2) állami, illetőleg azzal egyenértékű nyelvvizsga (igazolt) díja.

(5) A Karon a kiemelkedő tanulmányi, szakmai és közéleti teljesítmény elismerésére a Kar Kiváló Hallgatója cím szolgál.

(6) A Kar Kiváló Hallgatója címet a kari Tanulmányi és Oktatási Bizottság javaslatára a Kari Tanács adományozza.

(7) A Kar Kiváló Hallgatója cím elnyerője egyszeri szakmai ösztöndíjban részesül.

(8) A pályázatokról és a megítélt támogatás mértékéről a kari Ösztöndíjbizottság dönt.

KÖZTÁRSASÁGI ÖSZTÖNDÍJ

**567. §**

ad 110. §

(1) A pályázatokat a Karon a szakot gondozó intézethez, vagy iskolához kell benyújtani, ahol szakterületi rangsor készül a kari Tanulmányi és Oktatási Bizottság által jóváhagyott szempontok szerint.

(2) A rangsorolt pályázatokat az intézetek juttatják el a TH-ra.

(3) A köztársasági ösztöndíj pályázatok kari rangsorát a kari Tanulmányi és Oktatási Bizottság készíti el a törvényi előírások szerint és terjeszti tovább az Egyetem felé.

RENDKÍVÜLI SZOCIÁLIS ÖSZTÖNDÍJ

**568. §**

ad 113. §

(1) A HKR 558.§ (3) bekezdés szerinti támogatásra szolgáló keret a rendszeres szociális ösztöndíj odaítélésénél figyelembe nem vehető körülmények alapján elsősorban a hallgatók rendkívüli segélyezésére szolgál.

(2) Rendkívüli szociális esemény bekövetkezése esetén egyszeri támogatásra nyújtható be kérvény a kari Ösztöndíjbizottsághoz.

(3) A kari Ösztöndíjbizottság ezekről a kérelmekről havonta dönt.

(4) A kari Ösztöndíjbizottság köteles közzétenni, hogy melyik hónapban mely napig beérkezett kérelmekkel foglalkozik.

(5) Rendkívüli szociális eseménynek minősül az egyszeri odaítélés szempontjából minden, a hallgató, illetőleg a családja anyagi körülményeit esetenként nehezítő esemény, különösen a házasság, gyerekszülés, haláleset, munkanélkülivé válás, súlyos baleset.

SZAKMAI GYAKORLATON VALÓ RÉSZVÉTEL TÁMOGATÁSA

**569. §**

ad 116. §

(1) Szakmai gyakorlati ösztöndíj a képzési és kimeneti követelményben meghatározott legfeljebb féléves összefüggő gyakorlaton részt vevő hallgatónak, pályázat alapján, legfeljebb egy tanulmányi félévre adható juttatás.

(2) A szakmai gyakorlati ösztöndíj odaítélésének feltételeiről a felsőoktatási intézmény térítési és juttatási szabályzata rendelkezik oly módon, hogy az ösztöndíjban az a hallgató részesülhet, aki a szakmai gyakorlatot a felsőoktatási intézmény székhelyétől, illetve telephelyétől eltérő helyen teljesíti, és e helyen nem részesül kollégiumi ellátásban, valamint a szakmai gyakorlat végzésének helye és a lakóhely közötti távolság mértéke megfelel az intézményi szabályzatban meghatározottaknak.

(3) A szakmai gyakorlati ösztöndíj havi összege a hallgatói normatíva éves összegének 10%-át nem haladhatja meg.

(4) A szakmai gyakorlaton való részvétel támogatása jogcímen kifizetett ösztöndíj pályázat meghirdetéséről, a pályázati feltételek megállapításáról és odaítéléséről a KÖB gondoskodik.